Cornel Dinu (75 de ani) se confruntă cu probleme de sănătate și este căzut la pământ din punct de vedere psihic.
Fostul mare jucător și antrenor dinamovist nu vrea să mai iasă din casă și apropiații spun că vrea să se izoleze de restul lumii în așteptarea sfârșitului.
El are coxatroză, iar infiltrațiile nu îl mai ajută la calmarea durerilor. "Nu mai sunt ce am fost. S-a terminat. Cu organismul e cu totul altceva. Dacă mă vezi zici că-s Peneș Curcanul, cum trag piciorul după mine. E coxartroză. M-a ținut 10 ani cu infiltrațiile și nu mai ține, vai de capul meu”, spunea el în decembrie.
Invitat la Fanatik, Cristi Borcea a dezvăluit că Dinu nu vrea să mai iasă din casă.
„Acum e cea mai mare durere a mea. Nu știu ce să fac. Vorbesc cu el, dar nu iese din casă. Vreau și eu să mai mergem la un restaurant. Nu socializează.
A intrat într-o pasă… Nu mai vrea. Asta e drama. Eu mă duc, hai nea Cornel, haide până la mine, haide să mâncăm. Vin eu, vă iau. Orice. Nu mai iese din casă. Săptămâna viitoare promitem amândoi să îl luăm la masă”, a declarat Cristi Borcea la Fanatik.
„Parcă își dorește așa sfârșitul (…) Știi cum e? Îl simt. Parcă nu mai e racordat la lumea de azi. Parcă nu îi mai place lumea de azi. Se autoizolează, parcă vrea să se ducă”, a spus Horia Ivanovici.
Cornel Dinu n-a fost invitat la meciul Generației de Aur din această seară, fiind extrem de supărat din acest motiv.